CELEX: C2006/022/18
Language: hu
Date: 2006-01-28 00:00:00
Title: C-440/05. sz. ügy: Az Európai Közösségek Bizottsága által az Európai Unió Tanácsa ellen  2005. december 8-án  benyújtott kereset

28.1.2006   
            
            
               HU
            
            
               Az Európai Unió Hivatalos Lapja
            
            
               C 22/10
            
         Az Európai Közösségek Bizottsága által az Európai Unió Tanácsa ellen 2005. december 8-án benyújtott kereset
   (C-440/05. sz. ügy)
   (2006/C 22/18)
   Az eljárás nyelve: francia
   Az Európai Közösségek Bizottsága (képviselik: W. Bogensberger és R. Troosters, meghatalmazotti minőségben, kézbesítési cím: Luxembourg) 2005. december 8-án keresetet nyújtott be az Európai Közösségek Bíróságához az Európai Unió Tanácsa ellen.
   Az Európai Közösségek Bizottsága keresetében azt kéri, hogy a Bíróság:
   
               —
            
            
               állapítsa meg, hogy a hajók által okozott szennyezésre vonatkozó jogszabályok végrehajtásához szükséges büntetőjogi keret megerősítéséről szóló, 2005. július 12-i 2005/667/IB kerethatározat (1) jogellenes;
            
         
               —
            
            
               semmisítse meg e kerethatározatot;
            
         
               —
            
            
               kötelezze az Európai Unió Tanácsát a költségek viselésére.
            
         Jogalapok és fontosabb érvek:
   Figyelemmel a C-176/03. sz. Bizottság kontra Tanács ügyben 2005. szeptember 13-án hozott ítéletben (EBHT-ban még nem tették közzé) a Bíróság által követett funkcionális megközelítésre, valamint arra, hogy a 2005/667/IB kerethatározat 1–10. cikkében meghatározott intézkedések a közös közlekedési politika hatékonyságának biztosításához szükséges büntetőjogi jellegű intézkedéseknek minősülnek, melyeket a 2005/35/EK irányelv (2) fejlesztett ki, a Bizottság úgy véli, hogy a kerethatározat oszthatatlansága miatt annak egésze sérti az EU-Szerződés 47. cikkét, ezért jogellenes.
   
      (1)  HL L 255., 2005.9.30., 164. o.
   
   
      (2)  A hajók által okozott szennyezésről és a jogsértésekre alkalmazandó szankciók bevezetéséről szóló, 2005. szeptember 7-i 2005/35/EK európai parlamenti és tanácsi irányelv, HL L 255., 2005.9.30., 11. o.